মাধ্যমিকে ভাল ফল করে অনেকেই বড় হয়ে চিকিৎসক হওয়ার ইচ্ছার কথা জানায়। এবারে মাধ্যমিকে প্রথম এবং দ্বিতীয় স্থানাধিকারীরাও একই ইচ্ছার কথা জানিয়েছে। মাধ্যমিকে যুগ্মভাবে চতুর্থ স্থানাধিকারী মুর্শিদাবাদের বহরমপুরের বিয়াস পালও চিকিৎসক হতে চায়। কিন্তু বিয়াসের এই ইচ্ছার পিছনে নিজের জীবনের এক মর্মান্তিক অভিজ্ঞতা রয়েছে। সেই ঘটনা থেকে শিক্ষা নিয়েই বড় হয়ে চিকিৎসক হতে প্রতিজ্ঞাবদ্ধ এই ছাত্রী।

ফল ঘোষণার পরে বাবা-মায়ের সঙ্গে বিয়াস।
মাধ্যমিকে রাজ্যে যুগ্মভাবে চতুর্থ তথা জেলায় প্রথম হয়ে তাক লাগিয়ে দিয়েছে মুর্শিদাবাদের মহারানি কাশীশ্বরী বালিকা বিদ্যালয়ের ছাত্রী বিয়াস সরকার। তার প্রাপ্ত নম্বর ৬৮৭। আগামী দিনে ডাক্তার হতে চায় বিয়াস। বিয়াসের সাফল্যে সকাল থেকেই খুশির হাওয়া মুর্শিদাবাদের বহরমপুরের চুঁয়াপুরে বিজন সরকারের বাড়িতে। সংবাদমাধ্যম, প্রতিবেশী, আত্মীয়েদর ভিড়ের মধ্যেই অন্বেষা জানালো, জয়েন্টে বসে ডাক্তারি পড়তে চায় সে। কিন্তু কেন চিকিৎসক হতে চায় সে? অন্বেষা বলে, ‘আমার দাদু সামান্য রোগে হাসপাতালে ভর্তি হয়ে চিকিৎসায় গাফিলতির জন্য আর ফিরে আসেনি। তাই আমি ডাক্তার হতে চাই, যাতে এইভাবে আর কাউকে মারা যেতে না হয়। আমি বিজ্ঞান নিয়ে ইতিমধ্যেই পড়াশোনা শুরু করে দিয়েছি। আগামী দিনে জয়েন্ট দিয়ে ডাক্তারি পড়ব।’
আরও পড়ুন
এক, দুইয়ে অন্বেষা-মোজাম্মেল। নজির বাঁকুড়ার, চিনে নিন কৃতীদের, দেখুন ভিডিও
ঘোষিত হল মাধ্যমিকের ফলাফল। সাফল্যে এবারও টেক্কা জেলার, পিছিয়ে কলকাতা
পড়াশোনা ছাড়া কার্টুন দেখতে ও গেমস খেলতে পছন্দ করে বিয়াস। আগামী দিনে যারা মাধ্যমিক দেবে, তাদের উদ্দেশে সে বলে, ‘যেটুকু পড়বে মন দিয়ে পড়বে। আর এখন যেহেতু পরীক্ষার প্রশ্নের ধরন বদলেছে, তাই পাঠ্য বই খুঁটিয়ে পড়লেই ভাল ফল করা যাবে।’
মালদহের রামকৃষ্ণ মিশন বিবেকানন্দ বিদ্যামন্দিরের ছাত্র স্বপ্নিল মিশ্র এবার যুগ্মভাবে মাধ্যমিকে চতুর্থ হয়েছে। বরাবরই সে পড়াশোনায় ভাল, স্কুল প্রথম স্থান অধিকার করে এসেছে। হবি়বপুর থানার আইহো গ্রামের বাসিন্দা স্বপ্নিলও বড় হয়ে চিকিৎসক হয়ে গবেষণা করতে চায়। প্রতিদিন দশ থেকে বারো ঘণ্টা পড়াশোনা করত স্বপ্নিল। তার প্রিয় বিষয় জীবন বিজ্ঞান এবং ইতিহাস। আর প্রিয় ক্রিকেটার মহেন্দ্র সিংহ ধোনি।
কী বলছে স্বপ্নিল, দেখুন ভিডিও ২

কোচবিহারের দুই ছাত্রছাত্রী এবার যুগ্মভাবে মাধ্যমিকে সপ্তম স্থান দখল করেছে। দু’জনেই কোচবিহারের পঞ্চরঙ্গী মোড় এলাকার বাসিন্দা। ৬৮৪ নম্বর পেয়ে কোচবিহারের নিউ টাউন হাইস্কুলের ছাত্রী শতাব্দী গুহ নিয়োগী রাজ্যে সপ্তম স্তান আধিকার করে। দিনে ছ’সাত ঘণ্টা পড়াশোনা করে মাধ্যমিকের প্রস্তুতি নিয়েছিল শতাব্দী। কিন্তু মেধা তালিকায় জায়গা পাওয়ার কথা ভাবেনি সে।
দেখুন ভিডিও ২

কী বলছে শতাব্দী, দেখুন ভিডিও ৩

 
কোচবিহারের জেনকিনস স্কুলের ছাত্র অনতাপ মিত্রও শতাব্দীর মতো  ৬৮৪ নম্বর পেয়ে মাধ্যমিকে যুগ্মভাবে সপ্তম স্থানে রয়েছে। পড়াশোনা ছাড়াও অবসর সময়ে ছবি আঁকতে ভালবাসে অনতাপ। 
কী বলছে অনতাপ, দেখুন ভিডিও ৪